फैजाबाद : जिले के प्रभारी मंत्री सतीश महाना के सामने कार्यकर्ताओं का दर्द छलका। उपेक्षा और अनदेखी से आहत कार्यकर्ताओं ने प्रभारी मंत्री के सामने अपनी आपबीती सुनाई और पुलिस और प्रशासनिक अधिकारियों के रवैये प्रति अपनी नाराजगी भी जाहिर की। जिला व मंडल इकाई के पदाधिकारियों ने विभिन्न योजनाओं के क्रियान्वयन में पार्टी नेताओं को नहीं बुलाए जाने का मामला भी उठाया। एक के बाद एक नेताओं ने अपनी व्यथा-कथा प्रभारी मंत्री के समक्ष रखी। इसके बाद प्रभारी मंत्री ने भरोसा दिया कि कार्यकर्ताओं की अनदेखी और उपेक्षा नहीं होगी।